CELEX: 32017R0359
Language: el
Date: 2017-02-28 00:00:00
Title: Εκτελεστικός κανονισμός (ΕΕ) 2017/359 της Επιτροπής, της 28ης Φεβρουαρίου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας oxyfluorfen (Κείμενο που παρουσιάζει ενδιαφέρον για τον ΕΟΧ )

1.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/359 ΤΗΣ ΕΠΙΤΡΟΠΉΣ
   της 28ης Φεβρουαρίου 2017
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας oxyfluorfen
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 798/2011 της Επιτροπής (2) ενέκρινε την ουσία oxyfluorfen (οξυφθοροφαίνη) ως δραστική ουσία σύμφωνα με τον κανονισμό (ΕΚ) αριθ. 1107/2009, υπό τον όρο ότι τα οικεία κράτη μέλη διασφαλίζουν ότι ο αιτών, κατόπιν αιτήματος του οποίου είχε εγκριθεί η ουσία oxyfluorfen, παρέχει περαιτέρω στοιχεία επιβεβαίωσης σχετικά με πέντε συγκεκριμένες πτυχές, μία εκ των οποίων αφορούσε τον δυνητικό κίνδυνο για τους υδρόβιους οργανισμούς από τη δραστική ουσία και τους μεταβολίτες RH-45469, MW 306, MW 347, MW 274 και από τον μη προσδιορισθέντα μεταβολίτη Deg 27.
            
         
               (2)
            
            
               Στις 29 Ιουνίου και στις 15 Δεκεμβρίου 2012 ο αιτών υπέβαλε συμπληρωματικά στοιχεία για την ικανοποίηση των απαιτήσεων στοιχείων επιβεβαίωσης στο κράτος μέλος εισηγητή Ισπανία, εντός της προβλεπόμενης προθεσμίας για την υποβολή τους.
            
         
               (3)
            
            
               Η Ισπανία αξιολόγησε τα συμπληρωματικά στοιχεία που υπέβαλε ο αιτών. Υπέβαλε την αξιολόγησή της, με τη μορφή προσθήκης στο σχέδιο έκθεσης αξιολόγησης, στα άλλα κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») στις 14 Ιουλίου 2014.
            
         
               (4)
            
            
               Ζητήθηκε η γνώμη των κρατών μελών, του αιτούντος και της Αρχής και τους ζητήθηκε να υποβάλουν σχόλια σχετικά με την αξιολόγηση του κράτους μέλους εισηγητή. Η Αρχή δημοσίευσε τεχνική έκθεση στην οποία συνοψίζονται τα αποτελέσματα της διαβούλευσης αυτής για την ουσία oxyfluorfen στις 6 Νοεμβρίου 2014 (3).
            
         
               (5)
            
            
               Η Επιτροπή ζήτησε τη γνώμη της Αρχής σε σχέση με ορισμένες πτυχές της αξιολόγησης. Στις 28 Ιουλίου 2015 η Αρχή παρουσίασε το συμπέρασμά της σχετικά με την εκτίμηση της επικινδυνότητας της ουσίας oxyfluorfen (4). Το σχέδιο της έκθεσης αξιολόγησης, η προσθήκη και το συμπέρασμα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής φυτών, ζώων, τροφίμων και ζωοτροφών και οριστικοποιήθηκαν στις 24 Ιανουαρίου 2017 με τη μορφή έκθεσης ανασκόπησης της Επιτροπής για την ουσία oxyfluorfen.
            
         
               (6)
            
            
               Η Επιτροπή κάλεσε τον αιτούντα να υποβάλει τις παρατηρήσεις του σχετικά με την έκθεση ανασκόπησης για την ουσία oxyfluorfen.
            
         
               (7)
            
            
               Η Επιτροπή έκρινε ότι οι συμπληρωματικές πληροφορίες που διαβιβάστηκαν έδειξαν ότι η μητρική ουσία και οι μεταβολίτες 347 MW και Deg 27 συνιστούν υψηλό κίνδυνο για τους υδρόβιους οργανισμούς.
            
         
               (8)
            
            
               Η Επιτροπή συμπέρανε ότι οι περαιτέρω πληροφορίες επιβεβαίωσης που απαιτούνταν δεν υποβλήθηκαν πλήρως και ότι δεν μπορεί να αποκλειστεί υψηλός κίνδυνος για τους υδρόβιους οργανισμούς από την έκθεση στην ουσία oxyfluorfen και τους μεταβολίτες MW 347 και Deg 27, εκτός αν επιβληθούν περαιτέρω περιορισμοί.
            
         
               (9)
            
            
               Συνεπώς, για να ελαχιστοποιηθεί η έκθεση των υδρόβιων οργανισμών, είναι σκόπιμο να περιοριστούν περαιτέρω οι συνθήκες χρήσης της εν λόγω δραστικής ουσίας και να θεσπιστούν συγκεκριμένα μέτρα άμβλυνσης του κινδύνου, για την προστασία αυτών των ειδών.
            
         
               (10)
            
            
               Επομένως, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (5) θα πρέπει να τροποποιηθεί αναλόγως.
            
         
               (11)
            
            
               Θα πρέπει να δοθεί επαρκής χρόνος στα κράτη μέλη για την τροποποίηση ή την ανάκληση των αδειών για τα φυτοπροστατευτικά προϊόντα που περιέχουν την ουσία oxyfluorfen.
            
         
               (12)
            
            
               Για τα φυτοπροστατευτικά προϊόντα που περιέχουν την ουσία oxyfluorfen, στις περιπτώσεις που τα κράτη μέλη θα χορηγήσουν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο στις 21 Ιουνίου 2018.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικά μέτρα
   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή αποσύρουν, εφόσον απαιτείται, τις ισχύουσες άδειες φυτοπροστατευτικών προϊόντων που περιέχουν την ουσία oxyfluorfen ως δραστική ουσία το αργότερο στις 21 Ιουνίου 2017.
   Άρθρο 3
   Περίοδος χάριτος
   Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 21 Ιουνίου 2018.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 309 της 24.11.2009, σ. 1.
   
      (2)  Εκτελεστικός κανονισμός (ΕΕ) αριθ. 798/2011 της Επιτροπής, της 9ης Αυγούστου 2011, για την έγκριση της δραστικής ουσίας oxyfluorfen, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και της απόφασης 2008/934/ΕΚ της Επιτροπής (ΕΕ L 205 της 10.8.2011, σ. 9).
   
      (3)  Ευρωπαϊκή Αρχή για την Ασφάλεια των Τροφίμων (ΕFSA), 2014. Τεχνική έκθεση σχετικά με τα αποτελέσματα της διαβούλευσης με τα κράτη μέλη, τον αιτούντα και την EFSA σχετικά με την εκτίμηση επικινδυνότητας φυτοφαρμάκων όσον αφορά τα στοιχεία επιβεβαίωσης για την ουσία oxyfluorfen. Σχετική δημοσίευση EFSA 2014: EN-686. 40 σσ.
   
      (4)  Συμπέρασμα σχετικά με την αξιολόγηση από ομοτίμους της εκτίμησης επικινδυνότητας φυτοφαρμάκων όσον αφορά τη δραστική ουσία oxyfluorfen υπό το πρίσμα των στοιχείων επιβεβαίωσης. EFSA Journal 2015· 13(8): 4205, 45 σσ. doi: 10.2903/j.efsa.2015/4205.
   
      (5)  Εκτελεστικός κανονισμός (ΕΕ) αριθ. 540/2011 της Επιτροπής της 25ης Μαΐου 2011 σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
   
      ΠΑΡΑΡΤΗΜΑ
      Η στήλη «Ιδιαίτεροι όροι» της σειράς 11, oxyfluorfen, στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από τα εξής:
      
         «ΜΕΡΟΣ A
         Επιτρέπεται να χρησιμοποιείται μόνον ως ζιζανιοκτόνο για ψεκασμό σε λωρίδες κοντά στο έδαφος από το φθινόπωρο έως τις αρχές της άνοιξης, με ρυθμό που δεν υπερβαίνει τα 150 g δραστικής ουσίας ανά εκτάριο και ανά έτος.
         ΜΕΡΟΣ Β
         Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία oxyfluorfen, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής φυτών, ζώων, τροφίμων και ζωοτροφών.
         Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
         
                     —
                  
                  
                     στην ασφάλεια των χειριστών και στην εξασφάλιση ότι οι όροι χρήσης επιβάλλουν τη χρήση κατάλληλου εξοπλισμού ατομικής προστασίας, κατά περίπτωση·
                  
               
                     —
                  
                  
                     στους κινδύνους για τους υδρόβιους οργανισμούς, τα θηλαστικά που τρέφονται με γαιοσκώληκες, τους μακροοργανισμούς του εδάφους, τα μη στοχευόμενα αρθρόποδα και τα μη στοχευόμενα φυτά.
                  
               Οι όροι χορήγησης της άδειας περιλαμβάνουν μέτρα άμβλυνσης του κινδύνου, όπως ζώνες προστασίας όπου δεν επιτρέπονται ψεκασμοί και ακροφύσια για τη μείωση του διασκορπισμού και προβλέπουν αντίστοιχη επισήμανση των φυτοπροστατευτικών προϊόντων. Αυτοί οι όροι περιλαμβάνουν περαιτέρω μέτρα άμβλυνσης του κινδύνου, όπου χρειάζεται.».